gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6614, del 22-09-2011 (2011/9554)

Subhasta de bé immoble a Real de Gandía.
----------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9554


Organisme emissor
:   Notaria de Carlos Marin Calero

Tipus de document
:   Subhasta

Subhasta de bé immoble a Real de Gandía. [2011/9554]  
Carlos Marín Calero, notari del Col·legi de València amb residència a Gandia, faig constar:   
Que en aquesta notaria, sítia a (46796) Gandia, passeig de les Germanies, número 45, escala sisena, pis primer, es duu a terme una venda extrajudicial, de conformitat amb l'article 129 de la Llei Hipotecària, de la finca hipotecada següent:   
Número quatre. Habitatge del pis segon, tipus A, que té l'accés a través del vestíbul i l'escala de l'esquerra, amb servei d'ascensor, la superfície útil de la qual fa cent dotze metres i huitanta-dos decímetres quadrats (construïda, cent trenta-dos metres i tretze decímetres quadrats). La seua façana dóna al carrer del General Mola, Pascual Reynalt i el xamfrà. Límits: davant, el carrer del General Mola; dreta entrant, la de Pascual Reynalt; esquerra, general de l'edifici; i fons, caixa de l'escala, ascensor, celobert i habitatge d'aquest pis, tipus D.  
  
Quota: 4,4%.  
Integració: forma part en règim de propietat horitzontal de l'edifici denominat Evora, siti a Real de Gandía, carrer de Pascual Reynalt, número 32, amb façana també al carrer del General Mola, als quals forma cantonada.   
Inscrit al Registre de la Propietat de Gandia número 3, al tom 1.884, foli 139, finca 2.742, inscripció 16a.  
A la notaria tindran lloc: la primera subhasta d'aquest habitatge el dia 20 d'octubre de 2011, a les 12.00 hores, sent-ne el tipus base el de cent setanta mil tres-cents disset euros i trenta cèntims (170.317,30 €).  
  
Si no hi ha postor o si resulta fallida, la segona subhasta serà el dia 21 de novembre de 2011, a les 12.00 hores, el tipus de les quals serà el 75% del corresponent a la primera; i en els mateixos casos la tercera subhasta el dia 22 de desembre de 2011, a les 12.00 hores, sense subjecció a tipus.  
Els licitadors hauran de consignar prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona. Podran fer-se postures per escrit en plec tancat, i caldrà acompanyar el justificant del dipòsit previ fins al moment de la subhasta.  
La documentació i el certificat del registre a què es refereixen els articles 236.a i 236.b del Reglament Hipotecari es poden consultar a la notaria. S'entén que tot licitador accepta com a bastant la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
  
Gandia, 5 de setembre de 2011.- El notari: Carlos Marín Calero.
Diari Oficial de la Generalitat Valenciana


Sumari del DOGV 6503, del 15-04-2011 (2011/4286)

Aprovació definitiva de les bases particulars del concurs de selecció i adjudicació del programa per a la gestió indirecta del programa d'actuació integrada per al desenvolupament de l'àmbit de l'àrea de repartiment Colata, delimitada de sòl urbanitzable terciari industrial del Pla General.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4286


Data del document
:   01-04-2011

Organisme emissor
:   Ajuntament de Montaverner

Tipus de document
:   Anunci

Descriptors 

:   * Montaverner
    * administració local
    * pla d'urbanisme

Aprovació definitiva de les bases particulars del concurs de selecció i adjudicació del programa per a la gestió indirecta del programa d'actuació integrada per al desenvolupament de l'àmbit de l'àrea de repartiment Colata, delimitada de sòl urbanitzable terciari industrial del Pla General. [2011/4286]  
Aprovades inicialment les bases particulars per les quals es regirà el concurs de selecció i adjudicació del programa per a la gestió indirecta del programa d'actuació integrada per al desenvolupament de l'àmbit de l'àrea de repartiment Colata, delimitada de sòl urbanitzable terciari industrial del Pla General de Montaverner. Les bases indicades van ser publicades en el Diari Oficial de la Comunitat Valenciana número 6452, de data 3 de febrer de 2011. Finalitzat el període d'exposició sense haver-se presentat al·legacions durant aquest, pel Ple de l'Ajuntament, en sessió celebrada el dia 23 de març de 2011, estes han sigut aprovades definitivament.  
  
Montaverner, 1 d'abril de 2011.- L'alcaldessa: Belén Esteve Pina.
Diari Oficial de la Generalitat Valenciana


Sumari del DOGV 6533, del 01-06-2011 (2011/6070)

Informació pública de l'actualització de tarifes de subministrament d'aigua potable a Almiserà.
-----------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6070


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable a Almiserà. [2011/6070]  
S'informa perquè en prengueu coneixement que, en relació amb la sol·licitud de modificació de tarifes de subministrament domiciliari a Almiserà d'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana transcorregut el termini determinat en el citat article i en virtut de la normativa anterior es consideren aprovades les tarifes d'aigua potable sotmeses a consideració. Per tot açó:  
  
Tarifa aprovada   
  
  
  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
  
Cosa que es fa pública.  
  
València, 24 de maig de 2011.- El director gerent: Isidoro Solera.
Diari Oficial de la Generalitat Valenciana


Sumari del DOGV 6558, del 05-07-2011 (2011/7451)

Correcció d'errares de l'aprovació de la documentació refosa de la modificació del Pla parcial sectors R/III i R/IV del PGOU.
-----------------------------------------------------------------------------------------------------------------------------

### Dades del document

Número de DOGV
:   6558

Data del DOGV
:   05-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/7451


Data del document
:   27-06-2011

Organisme emissor
:   Ajuntament de Pilar de la Horadada

Tipus de document
:   Correcció d'errades

Correcció d'errades

 Descriptors 

:   * Pilar de la Horadada
    * pla d'urbanisme
    * administració local

Correcció d'errares de l'aprovació de la documentació refosa de la modificació del Pla parcial sectors R/III i R/IV del PGOU. [2011/7451]  
Advertida una errada material en l'edicte publicat en el Diari Oficial de la Comunitat Valenciana número 6551, de 24 de juny de 2011, en relació amb l'acord adoptat per la Junta de Govern local en sessió celebrada el dia 30 de maig de 2011, mitjançant aquest edicte es procedeix a corregir-la, i queda redactat l'edicte corregit en els termes següents:   
  
«La Junta de Govern local, en sessió del dia 30 de maig del 2011, va acordar l'aprovació de la documentació refosa de la modificació del Pla Parcial dels Sectors R/III i R/IV del Pla General d'Ordenació Urbana de Pilar de la Horadada, la qual cosa es fa pública en compliment del que disposa l'article 104.2 de la Llei 16/2005, de 30 de desembre, de la Generalitat, Urbanística Valenciana».  
  
  
Pilar de la Horadada, 27 de juny de 2011.- L'alcalde president: José Fidel Ros Samper.
Diari Oficial de la Generalitat Valenciana


Sumari del DOGV 6654, del 18-11-2011 (2011/11045)

Notificació d'admissió a tràmit de l'expedient número DIC-10/0499. Onil.
------------------------------------------------------------------------

### Dades del document

Número de DOGV
:   6654

Data del DOGV
:   18-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11710


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'admissió a tràmit de l'expedient número DIC-10/0499. Onil. [2011/11373]  
Pel fet de desconéixer el domicili per a efectuar la notificació dirigida a Ángel Sánchez Càceres, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, es dóna audiència expressa mitjançant aquest edicte.  
Acte que es notifica: admissió a tràmit.  
Expedient número DIC-10/0499 Onil. Declaració d'interés comunitari per a una pedrera d'àrids, promogut per Adolfo Burgos Beneyto.  
  
S'ha admés a tràmit l'expedient més amunt detallat i atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre Sòl No Urbanitzable i l'article 459.c del Reglament d'Ordenació i Gestió Territorial i Urbanística, aprovat per Decret 67/2006, del Consell, us comuniquem que l'expedient es troba al Servei Territorial d'Urbanisme d'Alacant, siti a l'avinguda d'Aguilera, núm. 1, 5a planta, d'Alacant, perquè pugueu al·legar, reclamar o suggerir el que considereu oportú en el termini de 20 dies hàbils.  
  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'horari d'atenció al públic és el següent: matins, dies hàbils de 09.00 a 14.00 hores.  
  
Alacant, 3 d'octubre de 2011.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 6475, del 08-03-2011 (2011/2529)

Informació pública sobre la pèrdua de l'original de la carta de pagament de la fiança número 462010M77.
-------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2529


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública sobre la pèrdua de l'original de la carta de pagament de la fiança número 462010M77. [2011/2529]  
A causa de la pèrdua de l'original de la carta de pagament de la fiança núm. 462010M77 per import de 10.000 euros, a nom d'Inversiones Especiales del Mediterráneo, X53168785, a favor de la Conselleria d'Economia, Hisenda i Ocupació.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
València, 23 de febrer de 2011.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6470, del 01-03-2011 (2011/2345)

Convocatòria per a la provisió d'una plaça d'auxiliar d'ajuda a domicili, personal laboral.
-------------------------------------------------------------------------------------------

### Dades del document

Número de DOGV
:   6470

Data del DOGV
:   01-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2345


Data del document
:   24-02-2011

Organisme emissor
:   Ajuntament d'Alcalà de Xivert

Tipus de document
:   Anunci

Anàlisi jurídica

 Descriptors 

:   * Alcalà de Xivert
    * concurs administratiu

Convocatòria per a la provisió d'una plaça d'auxiliar d'ajuda a domicili, personal laboral. [2011/2345]  
La Junta de Govern Local d'aquest Ajuntament, en sessió celebrada el dia 17 de febrer de 2011, va aprovar les corresponents bases específiques per a cobrir una plaça d'auxiliar d'ajuda a domicili, codi del lloc de treball SC08, corresponent a l'oferta d'ocupació pública de 2008.  
Les bases apareixen publicades íntegrament en el Butlletí Oficial de la Província de Castelló número 24, de data 24 de febrer de 2011.  
La convocatòria del procés selectiu es realitzarà mitjançant anunci en el Butlletí Oficial de l'Estat, i a partir d'aquesta publicació s'iniciarà el termini respectiu de 20 dies naturals per a la presentació d'instàncies.  
Els successius anuncis corresponents a aquesta convocatòria es publicaran, quan procedisca segons les bases, en el Butlletí Oficial de la Província de Castelló i en el tauler d'edictes de l'Ajuntament.  
Alcalà de Xivert, 24 de febrer de 2011.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 6643, del 03-11-2011 (2011/11185)

Informació pública sobre la pèrdua de la carta de pagament de fiança número 032006M379.
---------------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11325


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública sobre la pèrdua de la carta de pagament de fiança número 032006M379. [2011/11538]  
A causa de la pèrdua de l'original de la carta de pagament de la fiança número 415544I344, per import de 360,61 euros, a nom de Sommer Christian, Q8626308V, a favor de la Conselleria de Cultura, Educació i Esports.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Hisenda i Administració Pública a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
Alacant, 13 d'octubre de 2011.- La directora territorial: Inmaculada Ramírez Agulló.
Diari Oficial de la Generalitat Valenciana


Sumari del DOGV 6649, del 11-11-2011 (2011/11289)

Informació pública de la desafectació de terrenys pertanyents al camí ramader assagador de Conca, al terme municipal de Torrent, al tram afectat pel Pla de Reforma Interior del sector SU-UN 10.4.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6649

Data del DOGV
:   11-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11456


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la desafectació de terrenys pertanyents al camí ramader assagador de Conca, al terme municipal de Torrent, al tram afectat pel Pla de Reforma Interior del sector SU-UN 10.4.  
  
 [2011/11420]  
En compliment de l'acord d'autorització de la Direcció General de Gestió del Medi Natural, de 6 de maig de 2011, es desafecten els terrenys sobrants de l'assagador de Conca, al seu pas pel Pla de Reforma Interior del sector SU-UN 10.4, que tindran la condició de bé patrimonial de la Generalitat, i tot això d'acord amb el projecte d'homologació i Pla de Reforma Interior referit a l'expedient 48569601 de la Secció de Planejament del Servei Territorial. I així, de conformitat amb l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa púbic, per al coneixement general, que el projecte estarà exposat al públic als serveis territorials de la Conselleria d'Infraestructures, Territori i Medi Ambient, durant el termini de 20 dies a partir de la publicació en el Diari Oficial de la Comunitat Valenciana.  
  
Durant aquest termini totes les persones afectades poden presentar les al·legacions o reclamacions a què puga haver-hi lloc, amb els documents originals o les fotocòpies compulsades que estimen convenient, als esmentats serveis territorials, o en qualsevol dels organismes que recull l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
S'ha designat Elías José Isach Cardos, funcionari de la Generalitat Valenciana, com a instructor del projecte per a la desafectació dels terrenys de l'assagador de Conca afectats pel Pla de Reforma Interior del sector SU-UN 10.4.  
La qual cosa es fa pública per a general coneixement.  
  
València, 7 d'octubre de 2011.- El director territorial de la Conselleria d'Infraestructures, Territori i Medi Ambient: Vicente Collado Capilla.
Diari Oficial de la Generalitat Valenciana


Sumari del DOGV 6550, del 23-06-2011 (2011/7174)

Notificació de declaració de caducitat. Expedient número 353/05 SAN.
--------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7174


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de declaració de caducitat. Expedient número 353/05 SAN. [2011/7174]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 353/05 SAN.  
Entitat o persona interessada: Eugenio Vallejo Sánchez.  
Últim domicili conegut: c/ Salònica, 4. Xàbia. Alacant.  
Assumpte: declaració de caducitat de l'expedient sancionador dictat pel director territorial d'Alacant el 13 d'abril de 2011.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46911 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és procedent, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 15 de juny de 2011.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6549, del 22-06-2011 (2011/6716)

Notificació de la sentència dictada en el judici de nul·litat matrimonial número 1373/2008.
-------------------------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6716


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de nul·litat matrimonial número 1373/2008. [2011/6716]  
Nul·litat matrimonial 001373/2008 I  
Demandant: Ana María Tello Gómez.  
Procurador: Víctor de Bellmont Regodon.  
Demandat: Echezona Stawley Emeribe.  
María Dolores Valle Contreras, secretària del Jutjat de Primera Instància número 24 de València, faig saber:  
Que en el judici a què es fa referència, s'ha dictat la resolució que té el text que, literalment, és com segueix:  
  
«Dispositiva  
Estime la demanda de nul·litat matrimonial instada per Ana María Tello Gómez contra Echezona Stáwley Emeribe, i declare nul el matrimoni contret, en data 16 de desembre de 2005, entre Echezona Stawley Emeribe i Ana María Tello Gómez, amb tots els efectes legals.  
  
Trameteu un ofici amb una testimoniança d'aquesta sentència al Registre Civil de Cullera; als efectes oportuns.  
Cada part ha de pagar les costes causades a instàncies seues i les comunes a mitges».  
I perquè valga de notificació de forma deguda a Echezona Stawley Emeribe, en rebel·lia, expedisc i firme aquest edicte.  
  
València, 14 de maig de 2010.- La secretària: María Dolores Valle Contreras.
Diari Oficial de la Generalitat Valenciana


Sumari del DOGV 6478, del 11-03-2011 (2011/2804)

Notificació del requeriment de pagament i de l'advertència de llançament. Expedients número V-RAFP-58/10, V-RAFP-63/10 i V-RAFP-67/10.
--------------------------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2804


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament i de l'advertència de llançament. Expedients número V-RAFP-58/10, V-RAFP-63/10 i V-RAFP-67/10. [2011/2804]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber, als interessats que s'indiquen, el requeriment de pagament i l'advertència de llançament dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a aquest fi, de 30 dies.  
Expedient: V-RAFP-58/10.  
Codi de l'immoble: 3407096150.  
Adreça: Xerea, número 4, escala. A, porta 1.  
Població: Xàtiva.  
Adjudicatari: Jorge Bausa Briz.  
Règim de cessió: compravenda.  
Data requeriment: 24.01.2011.  
Expedient: V-RAFP-63/10.  
Codi de l'immoble: 9317888351.  
Adreça: Palleter, número 8, escala. A, porta 9.  
Població: Burjassot.  
Adjudicatari: José Oribe Ortega.  
Règim de cessió: compravenda.  
Data requeriment: 09/02/2011.  
Expedient: V-RAFP-67/10.  
Codi de l'immoble: 3543273703.  
Adreça: Palleter, número 1, escala. A, porta 10.  
Població: Burjassot.  
Adjudicatari: Eduardo Montoya Maya.  
Règim de cessió: compravenda.  
Data requeriment: 08/02/2011.  
València, 25 de febrer de 2011.- El cap d'Administració i Inspecció del Centre de Gestió d'Habitatge Públic: Fernando Maldonado Plá.